《梦越州小江》
宋代·钱易

越布缝单衾，灯青月黄浅。
精魂度江水，适去无近远。
湿沙平朔天，宿鸟踏古篆。
巨潮淹积石，瘦白涩无藓。
橹响期西陵，苍岑屏曲展。
夙龄贱登临，今日生健羡。
汀州逢故妾，振袂指吴苑。
向人呼旧官，血泣惭孤蹇。

作者简介：临安人，字希白。钱昆弟。年十七举进士，以少年轻俊被黜，然自此以才藻知名。真宗咸平二年进士。通判蕲州，奏请废肉刑，为真宗采纳。景德中，举贤良方正科，策入等，通判信州。累擢知制诰、翰林学士。才学瞻敏，为文数千百言，援笔立就。又善绘画，工行草书。有《洞微志》、《南部新书》、《青云总录》等。